**Projektas**

**ŠILUTĖS RAJONO SAVIVALDYBĖS TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2008-04-24 SPRENDIMO**

**NR. T1-492 „DĖL NEKILNOJAMOJO TURTO PERDAVIMO SAVIVALDYBĖS BIUDŽETINĖMS ĮSTAIGOMS“ PAKEITIMO**

2018 m. kovo d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono  savivaldybės taryba n u s p r e n d ž i a:

1. Pakeisti Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms” 1.9.1 punktą ir jį išdėstyti taip:

„1.9.1. Šilutės r. sav., Juknaičių sen., Juknaičių k., Beržų g. 2, esančius:

1.9.1.1. pastatą - mokyklą (unikalus numeris 8897-5010-8014, bendras plotas 2917,05 kv. m).

1.9.1.2. mokyklos pastatą (unikalus numeris 8897-5010-8025, bendras plotas 519,15 kv. m).

1.9.1.3. inžinerinį statinį - aikštelę (unikalus numeris 4400-4960-1158).

1.9.1.4. inžinerinį statinį - stadioną (unikalus numeris 4400-4960-1170).

1.9.1.5. inžinerinį statinį – betono tvorelę (unikalus numeris 4400-4960-1181).“

2. Pripažinti netekusiu galios Savivaldybės tarybos 2013 m. liepos 25 d. sprendimo Nr. T1- 845 „Dėl nekilnojamojo turto perdavimo Juknaičių pagrindinei mokyklai“ 1 punktą.

3. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Sigitas Šeputis

2018-03-

|  |  |  |  |  |
| --- | --- | --- | --- | --- |
| V. Pozingis  2018-03-12 | A.Bielskis  2018-03-12 | S.Dilertienė  2018-03-13 | Z.Tautvydienė  2018-03-12 | V. Stulgienė  2018-03-12 |
| Rengė  Daiva Thumat, (8 441) 79 210, el. p. daiva.thumat@silute.lt  2018-03-12 | | | | |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŠILUTĖS RAJONO SAVIVALDYBĖS TARYBOS 2009-10-01 SPRENDIMO**

**NR. T1-1100 „DĖL NEKILNOJAMOJO TURTO PERDAVIMO SAVIVALDYBĖS**

**BIUDŽETINĖMS ĮSTAIGOMS VALDYTI, NAUDOTI IR DISPONUOTI JUO PATIKĖJIMO TEISE“ PAKEITIMO“**

2018 m. kovo 12 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Pakeisti Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms” 1.9.1 punktą ir jį išdėstyti taip:*  *„1.9.1. Šilutės r. sav., Juknaičių sen., Juknaičių k., Beržų g. 2, esančius:*  *1.9.1.1. mokyklos pastatą (unikalus numeris 8897-5010-8014, bendras plotas 2917,05 kv. m).*  *1.9.1.2. mokyklos pastatą (unikalus numeris 8897-5010-8025, bendras plotas 519,15 kv. m).*  *1.9.1.3. inžinerinį statinį - aikštelę (unikalus numeris 4400-4960-1158).*  *1.9.1.4. inžinerinį statinį - stadioną (unikalus numeris 4400-4960-1170).*  *1.9.1.5. inžinerinį statinį – betono tvorelę (unikalus numeris 4400-4960-1181).“* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *18 straipsnio 1 dalimi, Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.*  *Vadovaujantis Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms” 1.9.1. punktu, Šilutės r. Juknaičių pagrindinei mokyklai buvo perduota Šilutės r. sav., Juknaičių sen., Juknaičių k., Beržų g. 2 esantys mokyklos pastatai ir kiemo statiniai.*  *Juknaičių bendruomenė pateikė Šilutės rajono savivaldybei prašymą perduoti panaudos pagrindais savivaldybei priklausančius statinius - krepšinio aikštelę ir tvorą, esančius Šilutės r. sav., Juknaičių sen., Juknaičių k., Beržų g. 2. Juknaičių bendruomenė rengia projekto „Krepšinio aikštelės pertvarkymas į daugiafunkcinę aikštelę“ paraišką ES paramai gauti projekto įgyvendinimui pagal priemonės „Kaimo gyventojams skirtų paslaugų ir susijusios infrastruktūros gerinimas“ 2 veiklos sritį „Vaikų ir jaunimo laisvalaikio užimtumo galimybių gerinimas“ (kodas LEADER-19.2- SAVA-7.2).*  *Įgyvendinant projektą numatoma pritaikyti Juknaičių pagrindinės mokyklos teritorijoje esančią krepšinio aikštelę tinkliniui, badmintonui, lauko tenisui, mažajam futbolui, krepšiniui: pakeisti susidėvėjusią metalinę tvorą, asfalto dangą padengti gumine danga, pastatyti suoliukus ir šiukšlių dėžes, įrengti apšvietimą. Atnaujinta aikštele naudosis Juknaičių pagrindinės mokyklos su ikimokyklinėmis grupėmis mokiniai ir vaikai iš 20 Šilutės rajono savivaldybės kaimų, Juknaičių jaunimas ir gyventojai.*  *Paramą projektui įgyvendinti Juknaičių bendruomenė gali gauti tik tuomet, jeigu statiniai – krepšinio aikštelė ir tvora - teisėtais pagrindais priklauso Juknaičių bendruomenei ir ne trumpesniam laikotarpiui kaip 10 metų nuo paraiškos pateikimo dienos.* |
| ***3. Kokių pozityvių rezultatų laukiama.*** |
| *Juknaičių bendruomenė įgyvendins projektą „Krepšinio aikštelės pertvarkymas į daugiafunkcinę aikštelę“.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pakeičiamas Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms” 1.9.1 punktas. Pripažįstamas netekusiu galios Savivaldybės tarybos 2013 m. liepos 25 d. sprendimo Nr. T1- 845 „Dėl nekilnojamojo turto perdavimo Juknaičių pagrindinei mokyklai“ 1 punktas. Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Nėra* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės r. sav., Juknaičių sen., Juknaičių k., Beržų g. 2* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](TUR08priedas1.pdf)*;* [*priedas Nr. 2.*](TUR08priedas2.pdf) |

*Ūkio skyriaus Turto poskyrio vyriausioji specialistė Daiva Thumat*